Document ID: 32002R1633

Uredba Komisije (ES) št. 1633/2002
z dne 13. septembra 2002
o spremembi Uredbe (ES) št. 1429/2002 o podrobnih pravilih za uporabo tarifnih kvot za goveje in telečje meso, kakor so določene v uredbah Sveta (ES) št. 1151/2002, (ES) št. 1362/2002 in (ES) št. 1361/2002 za Estonijo, Latvijo in Litvo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2], in zlasti člena 32(1) Uredbe,
ob upoštevanju naslednjega:
(1) Uredba Sveta (ES) št. 1151/2002 z dne 27. junija 2002 o nekaterih koncesijah v obliki tarifnih kvot Skupnosti za nekatere kmetijske proizvode in o prilagoditvi, kot samostojnega in prehodnega ukrepa, nekaterih kmetijskih koncesij, predvidenih v Evropskem sporazumu z Estonijo [3], je odprla nekatere letne tarifne kvote za proizvode iz govejega in telečjega mesa.
(2) Uredba Komisije (ES) št. 1429/2002 [4] ne določa podrobnih pravil za uporabo tarifne kvote za notranjo prepono, mišično in tetivno, iz Uredbe (ES) št. 1151/2002. To kvoto je torej treba vključiti v Uredbo (ES) št. 1429/2002.
(3) Pogoje, pod katerimi se lahko zaprosi za dovoljenja, je treba prilagoditi.
(4) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Uredba (ES) št. 1429/2002 se spremeni:
1. drugi pododstavek člena 3(3)(b) se nadomesti z:
"Za Estonijo se oblikujejo naslednje tri skupine:
Skupina 1: oznaki KN 0201 in 0202;
Skupina 2: oznaka KN 16025010;
Skupina 3: oznaki KN 02061095 in 02062991."
2. člen 3(3)(c) se nadomesti z:
"(c) zahtevki za uvozna dovoljenja se morajo za vsako skupino proizvodov nanašati na najmanj 15 ton mase proizvodov, vendar ne smejo presegati razpoložljive količine, opredeljene v členu 2."
3. člen 4(1) se nadomesti z:
"1. Zahtevki za izdajo dovoljenja se lahko predložijo samo v prvih 12. dneh posameznega obdobja iz člena 2. Vendar pa se za obdobje od 1. julija do 31. decembra 2002 zahtevki za proizvode, ki niso notranja prepona, mišična in tetivna, z izvorom iz Estonije (številka odredbe 09.4852), lahko predložijo najpozneje do 20. avgusta 2002, zahtevki za notranjo prepono, mišično in tetivno, pa se lahko predložijo najkasneje do 27. septembra 2002."
4. Priloga I se nadomesti s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. julija 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. septembra 2002

Labels: 3
17
18